DEVOTIO AD BEATUM CAROLUM ACUTIS 


Redemptorem mundi, Dominum nostrum Jesum Christum, cum 
omni supplicatione rogemus; ut per gratiam ipsius, et per 
intercessionem Sanctae Mariae Virginis et Genitricis suae, et beati 
Confessoris sui Caroli, nobis salutem animae et corporis, et 
remissionem peccatorum, et pacem propitius donare dignetur. 

]^. Praesta aeterne omnipotens Deus. Kyrie, eleison. Christe, 
eleison. Kyrie, eleison.f 

Deus Dei Filius, quern ille Confessor tuus Carolus in toto 
corde confessus, nomen tuum honorificando, perductus est ad 
coronam; da in ore nostro confessionem, quae expurget a 
crimine: ut quicquid in tuae laudis honore depromimus, in 
lucro nobis prodesse aeterni muneris sentiamus. 1^. Amen. 

Per misericordiam tuam, Deus noster, qui es benedictus, et 
vivis, et omnia regis in saecula saeculorum. ]%. Amen, f 


Exemplis ac mentis beati Confessoris sui Caroli instituti, aeterno 
Regi ac Patri Deo preces, fratres charissimi, cum omni humilitate 
fundamus: ut sicut ilium pro nostrae eruditionis exemplo, 
diversarum colluctationum fecit exempla subire; ita intercedendi 
pro nobis apud pietatis suae clementiam ei tribuat plenissimam 
facultatem. 1 %. Amen, f 

Deus, qui beatissimi Caroli confessionem acceptans, ita omnia 
verba oris ejus plenissime exaudisti, ut participem eum 
efficeres regni tui, quo in conspectu Angelorum tibi psalleret; 
accipe nunc per eum confessionis nostrae votum, qui ilium 
produxisti ad praemium: et qui ilium per confessionem voluisti 
esse beatum, nos post lapsum in hoc mundo, demum ad 
aeternam coronandos pertrahas patriam. Amen. 

Per misericordiam tuam, Deus noster, qui es benedictus, et 
vivis, et omnia regis in saecula saeculorum. ]^. Amen, f 


Beate Carole Christi Confessor, audi rogantes servulos, * Et 
impetratam nobis coelitus tu defer indulgentiam. 

y. O beate Carole, sidus aureum Domini gratia, servorum 
gemitus solita suscipe dementia. * Et impetratam nobis coelitus tu 
defer indulgentiam. 

Gloria et honor Patri, et Filio, et Spiritui sancto. * Et impetratam 
nobis coelitus tu defer indulgentiam.f 

Adesto, Domine, supplicationibus nostris, quas in beati Caroli 
Confessoris tui commemoratione deferimus: ut qui nostrae 
justitiae fiduciam non habemus: ejus, qui tibi placuit, precibus 
adjuvemur. Per Christum Dominum nostrum, Amen, f 

Intercessio nos, quaesumus Domine, beati Caroli commendet: 
ut quod nostris meritis non valemus, ejus patrocinio 
assequamur. Per Christum Dominum nostrum. Amen, f 


Ijf. Iste est de sublimibus coelorum praepotentibus unus, quern 
manus Domini praeelegit et consecravit sibi: * Hujus nos meritis 
adjuvari supplices deposcimus. 

y. Iste est qui ante Deum magnas virtutes operatus est, et de 
omni corde laudavit Dominum. * Hujus nos meritis adjuvari 
supplices deposcimus. 

Gloria et honor Patri, et Filio, et Spiritui sancto. * Hujus nos 
meritis adjuvari supplices deposcimus.ft 


Annotationes: 

t Ex Breviario Gothico (etiam doxologia minor in responsoribus more Gothico) 
| Ex Breviario Ordinis Fratrum B. V. M de Monte Carmelo 
ft Ex antiquo officio incognito 







